አያችሁልኝ! ቀልዱ እንኳ ሳይቀር እንዴት አፍሪካ ላይ እንደሚያፌዝ፡፡ ከሲኦል ወደ አፍሪካ መደወል ..የአገር ውስጥ ጥሪ ነው.. እኮ ነው የተባለው፡፡ ወይ ነዶ!!በንዴት መብገን ብቻውን ግን ምንም ለውጥ አያመጣም፡፡ ባይሆን እንደኔ ፕሮፖዛል መጻፍ ይሻላል፡፡ መፍትሔ ያዘለ ፕሮፖዛል እንጂ የችግር ቋት የሚሆን ፕሮፖዛል ግን አይደለም፡፡ በዚህ ሃሳብ መነሻ ነው አዲሱ የተቃዋሚዎች ፕሮፖዛል የተረቀቀው፡፡እንደተለመደው የፕሮፖዛሉ መፃፍ ሰበቡ ምን እንደሆነ ባስረዳችሁ ደስ ይለኛል፡፡ እንዲህ የአፍሪካን ነገረ ሥራ በቅጡ ስንመረምረው ለኋላቀርነት፣ ለበሽታ፣ ለረሃብ፣ ለመሃይምነትና ለእርስ በርስ ጦርነት የዳረገን ፖለቲካው ነው፡፡ በአፍሪካ የችግሮች መነሻ በአብዛኛው ፖለቲካና ከፖለቲካ የሚወለደው የሥልጣን ፉክክር ነው፡፡እናም የፖለቲካውን ሁኔታ ካስተካከልን ሌሎች ነገሮች እየተስተካከሉ ይመጣሉ፡፡ ለዚህ ነው የአዳዲስ ተቃዋሚዎች ፕሮፖዛል የተዘጋጀው፡፡አዲስ ስታይል የሚከተለው አዲሱ የተቃዋሚ ቡድን ዋና መርሁ ..ፕሥሰዥተዥቨጵ ተሀዥነከዥነገ.. (ቀና አስተሳሰብ) የሚል ሲሆን ጭፍን ጥላቻና መጠላለፍ ሲያልፍም አይነካው፡፡ ኢህአዴግ ስለ አዲሱ ተቃዋሚ ሲሰማ አስቀድሞ የሚያነሳው ጥያቄ ምን መሰላችሁ.....የትግል መሳሪያው ምንድነው?.. እነሆ መልሱ፡፡የትግል መሳሪያው ዕውቀትና ሥልጣኔ ነው፡፡ የአዲሱ ተቃዋሚ ፓርቲ ግንባር ቀደም ዓላማ ዕውቀትና ሥልጣኔን ማስፋፋት ነው በሃይል ወይም በጉልበት አይደለም፡፡ በፀባይ፣ በማግባባት፣ በማሳመን፡፡ እንደምታውቁት በጠብመንጃ የመጣ ሥልጣኔ ወይም ዕድገት የለም፡፡ በዚያ ላይ መሳሪያና ዕውቀት መቼ ኮከባቸው ገጥሞ ያውቃል? አዲስ የሚመሰረተው ፓርቲ ያወቀና የነቃ ነው - ..የአራዳ ልጅ.. እንደሚባለው፡፡..የአራዳ ልጅ ፓርቲ.. ሲባል አጉል ብልጣብልጥነት የሚያሳይ ሳይሆን ብልህ ወይም ስማርት ለማለት ነው -ስመቷረተ ፐቷረተየ፡ ብትሉትም ይስማማኛል፡፡ስለ አዲሱ ፓርቲ ጠለቅ ያለ ግንዛቤ ለማስጨበጥ ያህል አንዳንድ ዕቅዶቹን ብጠቅስላችሁ ጥሩ ይመስለኛል፡፡ የፖለቲካውን ትግል የሚያካሂድበትን ስልትም ስለሚያሳይ ስለ ፓርቲው የተሻለ ምስል ይፈጥራል ብዬ አስባለሁ፡፡ እንግዲህ ዕውቀትና ሥልጣኔ ተኮር መሆኑን ተነጋግረን የለ!የፖለቲካ ትግሉን የሚያካሂደው በዚሁ መርህ መሰረት ነው፡፡ ለምሳሌ የህዳሴው ግድብ ሊሠራ ነው የሚል ነገር ሲሰማ ወደ ማውገዝ አይገባም፡፡ ተፈጥሮአዊ ባህርይው ይሄን አይፈቅድለትም፡፡ ይልቁንም ባህር ማዶ ተሻግሮ ከኢትዮጵያውያንም ከተለያዩ መንግስታትም ገንዘብ አሰባስቦ ወደ አገሩ ይመለስና የ100 ሚ ብር ቦንድ ይገዛል፡፡ መቼም ኢህአዴግ አትገዛም አይለውም አይደል! ካለውም እራሱ ላይ ጐል አገባ ማለት ነው - ኢህአዴግ፡፡ አዲሱ ፓርቲ አንድ ነጥብ ሲያስቆጥር ኢህአዴግ አንድ ነጥብ ይቀነስበታል ማለት ነው፡፡ለዩኒቨርስቲዎች የገንዘብና የቁሳቁስ ድጋፍ ከዓለም ዙሪያ አፈላልጐ ይሰጣል - ለመንግሥትም ለግልም፡፡ አሁንም ኢህአዴግ ከተቃዋሚ አልበቀልም ብሎ ከ..ኮራ.. እሰየው ነው! የእሱ ዋና ዓላማ ግን ዕውቀትና ሥልጣኔ ማስፋፋት ስለሆነ ከዚህ ትግሉ ለሰከንድም ቢሆን አያፈገፍግም፡፡ይሄ ብቻ አይደለም ከፍተኛ ችሎታ ላላቸው ታዳጊ ተማሪዎች በውጭ አገራት የነጻ ትምህርት (ሰቸሀሥለቷረሰሀዥፐ) ዕድል ያመቻቻል - በዓመት ቢያንስ እስከ 500 ተማሪዎች እንዲማሩ ያደርጋል፡፡ አሁንም ኢህአዴግ ..ለፖለቲካ መሳሪያነት እየተጠቀመበት ነው.. በሚል ዕድሉን ከከለከለ፣ ራሱ ግብ ውስጥ ጐል እያስገባ ስለሆነ ድሉ የማታ ማታ የአዲሱ ተቃዋሚ ፓርቲ ይሆናል፡፡ አያችሁ አዲሱ ፓርቲ ችግር ተኮር ሳይሆን መፍትሔ ተኮር ነው፡፡ የጥላቻ ፓርቲ ሳይሆን የቀና አመለካከት ፓርቲ ነው፡፡ ሥልጣን መያዝ የሚፈልገው ኢህአዴግን በማስጠላት ሳይሆን በቀና አስተሳሰብ በመላቅ ነው፡፡ በዚህ ሂደት የበለጠ ቀና የሆነው ፓርቲ ሥልጣን የሚይዝበት ምቹ ዲሞክራሲያዊ ሁኔታ ይፈጠራል ማለት ነው፡፡ አዲሱ ፓርቲሰጭረፐረዥሰጵ፡ ማድረግም መለያው ነው፡፡ ድንገት ብድግ ብሎ ዓለም አቀፍና የአገር ውስጥ ጋዜጠኞችን ይጠራና ለባቡር መስመር ዝርጋታው 250ሚ. ብር፣ ለኮንዶሚኒየም ግንባታ 50ሚ. ብር እሰጣለሁ ይላል፡፡ ኢህአዴግ የፖለቲካ ጨዋታውን ነቄ ብሎት ..ያንተን ገንዘብ አንቀበልም.. የሚለው ከሆነ ችግር ላይ የሚወድቀው ራሱ ነው፡፡ ሌላ ጊዜ ደግሞ ኢህአዴግ ዋና መሰረቴ ነው ወደሚለው አርሶ አደር ይሄድና ከፍተኛ የገንዘብ ድጋፍ በመስጠት ገበሬውን በሃሴት ሞልቶት ይመለሳል፡፡ የኢህአዴግ መሠረት አልተሸረሸረም? ግን በክፋት ወይም በተንኮል መንገድ አይደለም፤ በቀና አካሄድ ነው፡፡ ህገ መንግሥቱን አክብሮ ይንቀሳቀሳል፡፡ ህገ መንግሥቱን ገበሬውን አትደግፉ አይልም እኮ! ኢህአዴግ ገበሬው የኔ ብቻ ነው ካለ በፍ/ቤት ይከራከር! የአዲሱ ፓርቲ ሌላው መለያ አገር ወዳድነቱ ነው፡፡ ለዚህ ነው ከሥልጣን በፊት አገሩን የሚያለማው፡፡ ለዚህ ነው ከሥልጣን በፊት በአገሩ ላይ ዕውቀትና ሥልጣኔ እንዲስፋፋ የሚተጋው፡፡ ለዚህ ነው ገዢውን ፓርቲ በጥላቻ ወይም በመሳሪያ የማይታገለው፡፡ ትግሉ ዕውቀትና ስልጣኔ በማስፋፋት ነው፡፡ ትግሉ በነቄነት ነው፡፡ ጠብመንጃ መተኮስ አይደለም መያዝ እንኳ ለነቄው ፓርቲ ..ፋርነት.. ነው - የጥንታዊ ጋርዮሽ ዘመን አስተሳሰብ፡፡ ለአዲሱ ..ሰመቷረተ ፐቷረተየ.. የትጥቅ ትግል ያረጀ ያፈጀ የትግል ሥልት ነው፡፡ የአዲሱ ፓርቲ የትግል ዓላማ ሥልጣን ለመያዝ ቢሆንም ከሥልጣኑ እኩል ኢትዮጵያን ከሲኦል ማውጣት ይፈልጋል፡፡ በዕውቀትና በሥልጣኔ እንድትመጥቅ ይተጋል፡፡ ለአዲሱ ፓርቲ የኢትዮጵያን ገታ መቀየር ማለት ይሄ ነው፡፡አንባቢያን ፓርቲው ገንዘብ ከየት ያመጣል ሊሉ ይችላሉ፡፡ አዲሱ ፓርቲ በአዕምሮ ኃይል (mind power) ያምናል፡፡ እንኳን ገንዘብ ተዓም እፈጥራለሁ ባይ ነው፡፡ ስለዚህ የገንዘቡ ነገር ብዙም አያሳስብም፡፡ ሌት ተቀን ምንጩን ያነፈንፋል፡፡..ነቄው ፓርቲ.. በቅርቡ ከምርጫ ቦርድ ፈቃድ የሚያወጣ ሲሆን አባል ለመሆን የምትፈልጉ ግን ከዛሬ ጀምሮ መመዝገብ ትችላላችሁ፡፡ ለጊዜው ታዲያ የፓርቲው ሊቀ መንበር እኔ ነኝ፡፡ ምነው ችግር አለ? የፓርቲው እንጂ የአገሪቱ እኮ አልወጣኝም!